b"\n_START_ARTICLE_\nHospitalsb\xc3\xb8rn\n_START_SECTION_\nHandling\n_START_PARAGRAPH_\nDenne film g\xc3\xa5r t\xc3\xa6t p\xc3\xa5 fire voksne menneskers erindringer om at have v\xc3\xa6ret 'hospitalsbarn'. Else, Stine, Morten og Renate fort\xc3\xa6ller om indl\xc3\xa6ggelserne og de f\xc3\xb8lelsesm\xc3\xa6ssige aspekter af oplevelserne. I erindringen m\xc3\xb8des sorgen, f\xc3\xb8lelsen af at blive ladt alene og r\xc3\xa6dslen for den hvide kittel hos den lille patient med barnets overlevelsesinstinkt, livskraft og tapperhed og bliver, i et enkelt og usminket filmsprog, til st\xc3\xa6rk indsigt i dramatiske og smertefulde \xc3\xb8jeblikke, der havde afg\xc3\xb8rende betydning for de fire menneskers videre liv. Instrukt\xc3\xb8ren er selv 'hospitalsbarn', men begyndte f\xc3\xb8rst som 40-\xc3\xa5rig at reflektere over hvilken betydning, det havde haft p\xc3\xa5 udviklingen af hans personlighed."